**Vil du delta i forskningsprosjektet**

**‘Life, work, and work life in the culture sector’**

**Formålet med prosjektet**

Dette er en forespørsel til deg om du vil delta i et forskningsprosjekt som har som mål å forstå erfaringene til kunstnere, herunder musikere, dansere, skuespillere, billedkunstnere, og andre som jobber i kultursektoren, og særlig da erfaringer knyttet til arbeid. Forskningsprosjektet er en utvidelse av en pågående studie fokusert på allianseorganisasjoner som f.eks. Skuespiller- og danseralliansen i Norge og TeaterAlliansen i Sverige, hvor betydningen av å være ansatt versus frilanser og selvstendig næringsdrivende er særlig relevant også i det utvidede prosjektet.

**Hvorfor får du spørsmål om å delta?**

Creo, Norsk Skuespillerforbund, Norske Dansekunstnere, Skuespiller- og danseralliansen, Musikalliansen, Dansalliansen og TeaterAlliansen bistår oss i arbeidet med å få innsikt i erfaringene til kunstnere. Du får invitasjon til å delta i denne studien fordi du er medlem/ansatt i en av disse organisasjonene.

**Hvem er ansvarlig for forskningsprosjektet?**

Christer A. Flatøy v/ Norges handelshøyskole (NHH) har ansvaret for studien. NHH er ansvarlig for behandlingen av personopplysninger som samles inn i prosjektet.

**Det er frivillig å delta**
Det er frivillig å delta i prosjektet. Det vil ikke ha noen negative konsekvenser for deg hvis du ikke vil delta, eller hvis du senere velger å be om å få dine opplysninger slettet.

Merk at vi ønsker å samle inn data i flere runder og at vi vil koble data fra de noen av disse rundene for å legge til rette for robuste analyser. Det er helt frivillig å delta i hver runde.

**Hva innebærer det for deg å delta?**

Vi samler ikke inn personopplysninger som kan direkte identifisere de som velger å delta i forskningsprosjektet. Summen av data vi samler inn kan imidlertid medføre at ansatte i allianseorganisasjonene vil kunne identifiseres da det er få allianseorganisasjoner. Det er samtidig viktig å bemerke at data ikke vil brukes til andre formål enn det som er oppgitt i dette skrivet og at opplysninger behandles konfidensielt og i samsvar med personvernregelverket. En rekke tiltak er iverksatt for at uvedkommende ikke skal få tilgang til datamaterialet, inkludert at data etter 30 dager kun vil lagres på NHH sin server som er fysisk låst inne på NHH og passordbeskyttet og på forskerne sine passordbeskyttede arbeidskontoer.

**Om personvern**

Vennligst se de påfølgende sidene for mer utfyllende informasjon om personvern.

Med vennlig hilsen,



Christer A. Flatøy,

Postdoktor v/ Norges Handelshøyskole

**Utdypende om personvern – hvordan vi oppbevarer og bruker dine opplysninger**

Vi vil i forskningsprosjektet samle inn data ved bruk av tre metoder. Den første delen av prosjektet er unnagjort og har ingen betydning for din eventuelle deltakelse i denne delen av prosjektet. Under gir vi derfor informasjon om de to gjenværende delene og metodene som her brukes, da det er sannsynlig at noen vil delta i flere runder med datainnsamling og for disse kan det være gunstig å ha en oversikt over studiens totale omfang.

Merk at invitasjonen som du nå har fått utlevert gjelder for:

**1. *For de som deltar i tekstbasert intervju hvor stor språkmodell brukes.***

1. *For de som deltar i tekstbasert intervju hvor store språkmodeller brukes:*

Andre del av dette forskningsprosjektet gjennomføres ved hjelp av tekstbaserte intervjuer i stor skala ved bruk av stor språkmodell, hvor invitasjon sendes ut til alle medlemmer/ansatte i Creo, Norsk Skuespillerforbund, Norske Dansekunstnere, Skuespiller- og danseralliansen, Musikalliansen, Dansalliansen og TeaterAlliansen. Totalt har disse organisasjonene cirka 14,000 medlemmer/ansatte.

Organisasjonene har oversikt over epostadressene til sine medlemmer. Disse deles ikke med forskerne bak denne studien. Forskerne utvikler en detaljert intervjuguide og nytter seg av OpenAI sine språkmodeller i samspill med Qualtrics for å gjennomføre datainnsamlingen. Forskerne gir en universell lenke til henholdsvis organisasjonene i Norge og i Sverige. Det gis en lenke til organisasjonene i hvert land for å kunne gjennomføre intervju på henholdsvis norsk og svensk. Organisasjonene distribuerer den universelle lenken til sine medlemmer/ansatte. Forskerne bak studien vil ikke ha tilgang til epostadresser eller andre personopplysninger.

Merk at data fra disse tekstbaserte intervjuene vil lagres i 30 dager på OpenAI sine servere i USA. Det er samtidig viktig å poengtere at disse dataene ikke vil bli brukt til treningsformål, dvs. at OpenAI vil ikke på noe vis nytte seg av disse dataene, verken før eller etter de slettes fra deres servere. I tillegg vil data lagres på Qualtrics sine servere t.o.m. april 2026, og disse er lokalisert i EU og opererer i tråd med GDPR. Data vil også lagres på forskerne sin server ved Norges Handelshøyskole.

Data fra de som deltar i disse tekstbaserte intervjuene vil ikke kunne kobles med data fra senere spørreundersøkelser eller andre øvrige data.

Vi vil ikke samle inn informasjon som direkte kan identifisere individene som deltar i denne studien, men det er et forbehold her: Summen av data som samles inn gjør at det er en mulighet for at de som er ansatt i allianseorganisasjoner vil kunne identifiseres på grunn av at det relativt få slike organisasjoner og ansatte i hver av disse organisasjonene. Men det må her poengteres at data kun vil brukes til det formålet som er oppgitt i dette skrivet og at sikkerhetstiltak er iverksatt for at uvedkommende ikke skal få tilgang til disse dataene, som beskrevet på første side av dette skrivet.

1. *For de som deltar i nettbasert spørreundersøkelse:*

Tredje del av forskningsprosjektet består av to runder med nettbasert spørreundersøkelse. Creo, Norsk Skuespillerforbund, Norske Dansekunstnere, Skuespiller- og danseralliansen, Musikalliansen, Dansalliansen og TeaterAlliansen har oversikt over epostadressene til sine medlemmer. Disse deles ikke med forskerne bak denne studien. Forskerne utvikler spørreskjemaet og sender anonymisert lenke til dette spørreskjemaet til disse organisasjonene, henholdsvis med en lenke til et norsk skjema og en lenke til et svensk skjema til organisasjonene i Norge og Sverige, som deretter distribuerer denne lenken til sine medlemmer/ansatte. Responser samles inn gjennom programvaren Qualtrics. De nevnte organisasjonene vil ikke ha tilgang til responsene. Kun forskerne bak studien og kollegaer ved institutt for strategi og ledelse v/ NHH vil ha tilgang til dette datamaterialet. Datamaterialet lagres på Qualtrics sin server og på de passord-beskyttede kontoene til forskerne bak studien. Qualtrics lagrer data på servere i EU og opererer i tråd med GDPR.

Vi legger til rette for at data fra den første spørreundersøkelsen kan kobles med data fra den andre spørreundersøkelsen (merk: dette inkluderer ikke data fra tekstbaserte intervju jf. punkt 1 ovenfor). Det vil si, vi vil ikke samle inn informasjon som kan identifisere individene som deltar i denne studien, med ett forbehold diskutert under, men vi vil for de som selv velger å legge til rette for det generere en datanøkkel som gjør det mulig å koble responsene i to runder med tekstbaserte intervjuer og to runder med nettbaserte spørreundersøkelser. I praksis utvikles denne nøkkelen ved at de som deltar i disse fire undersøkelsene vil få omtrent fem spørsmål som i kombinasjon gjør det mulig å koble responser på tvers av undersøkelser. Ett eksempel på et slikt spørsmål er: Hva er den andre bokstaven i din mor sitt fornavn?

Det er som nevnt et forbehold her. Summen av data som samles inn og nøkkelen som genereres gjør at det er en mulighet for at de som er ansatt i allianseorganisasjoner vil kunne identifiseres på grunn av at det relativt få ansatte i hver av disse organisasjonene. Men det må her poengteres at data kun vil brukes til det formålet som er oppgitt i dette skrivet og at sikkerhetstiltak er iverksatt for at uvedkommende ikke skal få tilgang til disse dataene.

**Hva gir oss rett til å behandle personopplysninger om deg?**

Vi behandler opplysningene om deg for forskningsformål i allmennhetens interesse. Tilknytningsformen til arbeidslivet, om man er ansatt eller frilanser eller selvstendig næringsdrivende kan ha stor betydning og er derfor et tema som er viktig å belyse sett i lys av samfunnets behov fremover. Særlig i kultursektoren som er preget av vanskelige arbeidsforhold for mange. Alliansemodellen er lite kjent i akademia og samfunnet for øvrig, men kan ha stort positiv betydning for frilansere og selvstendig næringsdrivende i og potensielt utenfor kultursektoren. Det er derfor i allmenhetens interesse at denne forskningen foregår.

Så lenge du kan identifiseres i datamaterialet har du rett til å trekke tilbake ditt samtykke og få dine data slettet.

På oppdrag fra NHH har personverntjenestene ved Sikt – Kunnskapssektorens tjenesteleverandør, vurdert at behandlingen av personopplysninger i dette prosjektet er i samsvar med personvernregelverket.

**Hva skjer med personopplysningene dine når forskningsprosjektet avsluttes?**

Prosjektet vil etter planen avsluttes 31.12.2028. Personopplysninger vil da være anonymiserte eller slettet.

**Dine rettigheter**

Så lenge det er mulig å identifisere deg i datamaterialet har du en rekke rettigheter, blant annet retten til å be om innsyn og sletting. For å nytte deg av disse rettigheten kontakt Christer A. Flatøy på christer.flatoy@nhh.no

Les mer her: <https://www.datatilsynet.no/rettigheter-og-plikter/den-registrertes-rettigheter/>